  Майя Бывальцева Удмуртиысь «Лудорвай» музей-заповедникын Йӧвылэсултон люкмес 4 нунал ӵоже усьтэмын луоз. Со сярысь ивортэ ужъюртлэн пресс-службаез. Вань мылкыд карисьёс вуэ пыраны быгатозы 18-тӥысь 19-тӥе, 19-тӥысь 20-тӥе потон уйёсы, озьы ик 21-тӥ но 22-тӥ толшоре нуназе. 18-тӥ толшоре 21 часын люкмесысь вуэз вӧсян ортчоз. Йылолэз нуоз отец Павел, Ижакарысь Кузон Инмар Анайлэн Мудорезлы сӥзем черкысь вӧсьчи. Люкмес дорын ужалоз медпункт, кылиськон-дӥсяськон понна шунтӥськись палатка, озьы ик сётозы пӧсь чай. Со сяна, лымшор удмуртъёслэн юртъеразы но лыдӟиськон юртын табанен кунояськыны луоз — соосты уйин но пыжозы. Тодэ вайытом. Удмуртиын 50 люкмесъёс радъямын луозы, кыкез со пӧлысь Ижкарын. Тегъёс: Мерлык Удмуртия Лудорвай черк вӧсьлык йылолъёс  